A norvég felnőtt válogatottban 2004. március 26-án debütált, majd miutáma a 2005-ös világbajnokságot megelőzően Linn-Kristin Riegelhuth Koren és Vigdis Hårsaker is súlyos sérülést szenvedett, Sulland lehetőséget kapott, hogy részt vegyen élete első felnőtt világversenyén. A 2007-es női kézilabda-világbajnokságon ezüstérmes volt a válogatottal, de az ezt követő időszakban kihagyta a 2008-as olimpiát és az egy évvel későbbi világbajnokságot is, miközben 2008-ban és 2010-ben Európa-bajnokságot nyert. Utóbbi tornán az elődöntők előtt került be a nemzeti csapat keretébe.